proxectonos/corpus_dominio_legal_administrativo_tmp huggingface dataset:
12/07/2012 | Administración LocalMunicipal
Abegondo
Modificación bases reguladora específicas da convocatoria de selección na cláusula oitava, no punto 3º, pulicadas no BOP nº 122, do xoves 28 de xuño de 2012

Á vista da necesidade de contratar unha persoa para que realice a actividade de información, foi aprobada por decreto da Alcaldía de data 18/06/2012 a convocatoria e bases para unha praza de auxiliar de información. As bases reguladoras da dita praza foron publicadas no Boletín Oficial da Provincia da Coruña núm.122, do xoves 28 de xuño de 2012. O Concello de Abegondo recibiu un escrito da Dirección Xeral de Administración Local da Consellería de Presidencia, Administración Públicas e Xustiza, con rexistro de saída núm.1010 e data 28/06/2012 e con rexistro de entrada no Concello de Abegondo núm.1114 e data 03/07/2012, no cal se efectúa unha observación ás ditas bases. Unha vez revisadas as bases en relación ao indicado, foi advertido un erro nas bases específicas reguladoras da convocatoria de selección, na cláusula oitava, punto 3º. Logo de examinar as bases da convocatoria en relación coa selección do persoal referenciado, e de conformidade co artigo 21.1. g) da Lei 7/1985, de 2 de abril, reguladora das bases de réxime local, RESOLVO: Primeiro.- Corrixir as bases xerais e específicas reguladoras da convocatoria de selección para a contratación dun auxiliar da información nos termos que figuran no expediente. Segundo.- Modificar o texto das Bases reguladoras específicas da convocatoria de selección, na cláusula oitava, no punto 3º. Onde dicía: “Este exercicio terá unha cualificación de Apto/Non Apto, quedando exentos da realización deste aqueles aspirantes que acrediten a titulación de nivel Celga 4, curso de perfeccionamento da lingua galega ou equivalente”. Debe dicir: “Este exercicio terá unha cualificación de Apto/Non Apto, quedando exentos da realización deste aqueles aspirantes que acrediten posuír o Celga 3, curso de iniciación á lingua galega ou equivalente debidamente homologado”. Terceiro.- Publicar a corrección das bases reguladoras das probas selectivas no Boletín Oficial da Provincia da Coruña e no taboleiro de editos do Concello. Xa que aínda non se enviou ao DOGa e ao BOE, faránse constar as dúas datas de aprobación. Abegondo, na data que figura na marxe O alcalde O secretario José Antonio Santiso Miramontes Adrián J. Márquez Caramés
03/07/2012 | Administración LocalMunicipal
Carballo
Notificación de resolución de procedementos sancionadores de tráfico

De conformidade co disposto nos artigos 59.5 e 61 da Lei 30/1992, debido a que non foi posible a notificación persoal no último domicilio coñecido, fanse públicas as seguintes notificacións a través da publicación deste anuncio no Boletín Oficial da Provincia e no taboleiro de edictos do concello do domicilio de referencia da persoa obxecto de expediente sancionador. Notifícase a resolución de expediente sancionador en materia de tráfico, no exercicio das atribucións conferidas polo artigo 71.4 do Real decreto lexislativo 339/1990. O expediente obra nas dependencias municipais situadas na Casa do Concello, praza do Concello, s/n, Carballo, 15100, A Coruña, onde se poderán presentar os documentos e se dirixirán os respectivos escritos e recursos. De acordo co sinalado no art.38.4 da Lei 30/1992, a representación, no seu caso, deberá acreditarse por calquera medio válido en dereito. Prescrición e caducidade do expediente: Artigo 92 LSV. Perda de puntos: Cando a sanción sexa firme, consultar en www.dgt.es. · LRXPAC: Lei 30/1992, de 26 de novembro, de réxime xurídico das administracións públicas e o procedemento administrativo común. · LSV: Real decreto lexislativo 339/1990, do 2 de marzo, que aproba o Texto articulado da Lei sobre tráfico, circulación de vehículos a motor e seguridade viaria. · CIR: Real decreto 1428/2003, do 21 de novembro, que aproba o Regulamento xeral de circulación. · OMT: Ordenanza Municipal de Tráfico. Carballo, 26 de xuño de 2012 O alcalde Evencio Ferrero Rodríguez
03/07/2012 | Administración LocalMunicipal
Fisterra
Padrón fiscal

A Xunta de Goberno Local na sesión extraordinaria que tivo lugar o 25/06/2012, aprobou o padrón fiscal municipal da taxa polo servizo de redes de sumidoiros, referido ó ano 2012. Por todo iso, exponse ó público por espazo dun mes, a contar do día seguinte ó da súa publicación no Boletín Oficial da Provincia, a efectos de reclamacións. Este anuncio ten carácter de notificación colectiva tal e como se establece no artigo 124.3 da Lei 230/1963 do 28 de decembro, Xeral Tributaria. Fisterra, 25 de xuño de 2012 O alcalde José Manuel Traba Fernández
03/07/2012 | Administración LocalMunicipal
Cambre
Incoación de expedientes de baixa de oficio no padrón municipal de habitantes

Incoados expedientes de baixa de oficio no padrón municipal de habitantes ás persoas que se relacionan, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real decreto 2612/1996, do 26 de decembro, no que se dispón que toda persoa que viva en España está obrigada a inscribirse no padrón do concello no que resida habitualmente, e quen viva en varios concellos deberá inscribirse unicamente no que habite durante máis tempo ó ano. Despois de intentada a notificación ás persoas que a continuación se relacionan sen que esta puidera efectuarse, de acordo co establecido no artigo 59.5 da Lei 30/1992, do 26 de novembro, procédese á publicación deste anuncio no Boletín Oficial da Provincia, facendo constar que durante o prazo de quince días, a contar desde o seguinte á publicación do citado anuncio, poderán formular as alegacións e presentar os documentos e xustificantes que estimen pertinentes en relación coa súa inscrición no padrón municipal de habitantes. Transcorrido o prazo de quince días sen que os interesados manifesten expresamente a súa conformidade coa baixa, de acordo co establecido no artigo 72 do Real decreto 1690/86, do 11 de xullo, remitiranse os expedientes para o informe favorable do Consello de Empadroamento. As resolucións adoptadas en relación cos expedientes de referencia non poñen fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, do 2 de xullo, reguladora das bases de réxime local e art.25 da Lei 29/1998, do 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes. Cambre, 20 de xuño de 2012. O alcalde Manuel Rivas Caridad
03/07/2012 | Administración LocalMunicipal
Val do Dubra
Información pública expediente avaliación medioambiental

Solicitando desta Alcaldía don Radut Huertos Petralanda, en representación de AVERMIOSA S. C., licenza municipal para a mellora de explotación de gando vacún leiteiro consistente na construción de establo libre e dúas balsas para o xurro en Reboredo - Buxán, en cumprimento do disposto no art.8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por un período de 20 días hábiles, coa fin de que durante este prazo -que comezará a contarse dende o día seguinte ao da inserción do presente edicto no Boletín Oficial da Provincia e no DOG-, poidan examinar o expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 25 de xuño de 2012 O alcalde, Ramón Camilo Varela Mariño
03/07/2012 | Administración LocalMunicipal
Val do Dubra
Anuncio aprobación inicial ordenanza

O Pleno da Corporación na súa sesión do día 21 de xuño de 2012, aprobou inicialmente a seguinte ordenanza: Segundo o disposto no artigo 49b da Lei 7/1985, este acordo inicial sométese a exposición pública por un prazo de trinta días, a contar dende a data de publicación do presente anuncio no Boletín Oficial da Provincia, durante o que os interesados poderán interpoñer reclamacións diante do Pleno. Val do Dubra, 26 de xuño de 2012 O alcalde Ramón C. Varela Mariño
03/07/2012 | Administración LocalMunicipal
Cambre
Incoación de expedientes de baixa de oficio de menores no padrón municipal de habitantes

Incoado expediente de baixa de oficio no padrón municipal de Habitantes á persoa que se relaciona, por incumprimento da obriga establecida no art.54 do Regulamento de poboación e demarcación territorial das entidades locais, na súa nova redacción dada polo Real decreto 2612/1996, do 26 de decembro, no que se dispón que toda persoa que viva en España está obrigada a inscribirse no padrón do Concello no que resida habitualmente, e quen viva en varios concellos deberá inscribirse unicamente no que habite durante máis tempo ó ano. Despois de intentada a notificación á persoa que a continuación se relaciona sen que esta puidera efectuarse, de acordo co establecido nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, publícase este anuncio no Boletín Oficial da Provincia, facendo constar que durante o prazo de quince días, a contar desde o seguinte á súa publicación, os representantes legais do interesado poderán comparecer no Departamento de Estatística, sito na rúa Adro, n.º 1, Cambre, para o coñecemento e constancia do contido íntegro do expediente e, no seu caso, formular as alegacións e xustificacións que se estimen oportunas ou interpoñer os recursos procedentes. Transcorrido o prazo de quince días sen que os representantes legais do interesado manifesten expresamente a súa conformidade coa baixa, de acordo co establecido no artigo 72 do Real decreto 1690/86, do 11 de xullo, remitirase o expediente para o informe favorable do Consello de Empadroamento. A resolución adoptada en relación co expediente de referencia non pon fin a vía administrativa polo que non cabe recurso de reposición nin recurso contencioso-administrativo (art.52 da Lei 7/1985, do 2 de xullo, reguladora das bases de réxime local e art.25 da Lei 29/1998, do 13 de xullo, reguladora de xurisdición contencioso-administrativa), isto sen prexuízo de que os interesados poidan interpoñer os recursos ou exercitar as accións que estimen pertinentes Cambre, 20 de xuño de 2012. O alcalde Manuel Rivas Caridad
03/07/2012 | Administración LocalMunicipal
Carballo
Anuncio de emprazamento ós interesados no procedemento ordinario 595/2011, do Concello de Carballo

De acordo co artigo 48 da Lei 29/1998 de 13 de xullo, Reguladora da Xurisdición Contencioso-Administrativa (BOE de 14 de xullo de 1998), con rexistro de saída 3968 do 19 de xuño de 2012, o Concello de Carballo remitiu ó Tribunal Superior de Xustiza de Galicia, Sala do Contencioso-Administrativo Sección 1ª o expediente administrativo correspondente ó recurso contencioso-administrativo citado no encabezamento. Os datos do recurso, recurrente e expediente administrativo ó que se refire, resultan do requerimento do 23/05/2012, rexistro de entrada núm.5877/2012 do día 30 de maio do Tribunal Superior de Xustiza de Galicia, Sala do Contencioso-Administrativo da Coruña Sección 1ª: · Procedemento: Ordinario 0595/2011. · Demandante: Confederación Intersindical Galega (CIG) · Administración demandada: Concello de Carballo. · Acto recorrido: Acordo de pleno, adoptado na sesión celebrada o 28/03/2011, punto 2 da orde do día, sobre “Relación de Postos de traballo do Concello de Carballo. Modificación nº 2. Resolución de alegacións e aprobación definitiva” (BOP de A Coruña nº 67 de 07/04/2011). En cumprimento do disposto no artigo 49 da Lei 29/1998 Reguladora da Xurisdición Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuxo favor derivasen dereitos da resolución impugnada e a quen tiveran interese directo no mantemento da mesma, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 26 de xuño de 2012 O alcalde Evencio Ferrero Rodríguez
03/07/2012 | Administración LocalMunicipal
Ortigueira
Secretaría
Aprobación inicial da modificación das bases de execución

O Pleno do Concello de Ortigueira na sesión ordinaria realizada o 25 de xuño de 2012 aprobou inicialmente a modificación da base de execución 68 do vixente orzamento municipal correspondente ao exercicio 2012 e, en cumprimento do disposto no artigo 169 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, exponse ao público o expediente na secretaría deste concello durante quince días para que durante dito prazo os interesados poidan formular as reclamacións que consideren oportunas ante o Pleno. No caso de que non se presentaran alegacións a citada modificación considerarase definitivamente aprobada. Ortigueira, 25 de xuño de 2012 O alcalde Asdo.: Rafael J. Girón Martínez
03/07/2012 | Administración LocalMunicipal
Rianxo
Secretaría
Concesión definitiva das axudas rehabilitación de edificios e vivendas na área de rehabilitación integrada dos núcleos de Rianxo

En sesión de xunta de goberno local do día 12 de xuño de 2012 acordouse a concesión definitiva das axudas relativas á “CONVOCATORIA PÚBLICA DE AXUDAS A REHABILITACIÓN DE EDIFICIOS E VIVENDAS NA ÁREA DE REHABILITACIÓN INTEGRADA DOS NÚCLEOS DE RIANXO, FINCHEIRA E RIANXIÑO”, publicada no BOP núm.38 - páx.153 do 26 de febreiro de 2010, en particular relativa cos beneficiarios pertencentes ás anualidades 2009-2010. O programa e crédito orzamentario ao que se imputan é a partida 152. n9.787000. O contido integro deste acordo obra na Oficina de Rehabilitación do Concello de Rianxo. Rianxo, 19 de xuño de 2012 O Alcalde. Suzete Boudjaj Sanegre
03/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30458. Saneamento

CLAVE: DH W.15.30458 Concello de Oza dos Ríos con CIF P-1506400-I, e con enderezo en Lois, nº 33.15388 Oza dos Ríos. Solicita AUTORIZACIÓN para saneamento, na zona de Dominio Público Hidráulico e policía do río Velín, no lugar de Maial, na parroquia de Santa María de Oza, no T. M. de Oza dos Ríos. As obras solicitadas consisten na execución do proxecto de “Saneamento no lugar de Maial, Parroquia de Santa María de Oza”. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 19 de xuño do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
03/07/2012 | Administración LocalMunicipal
Arteixo
Secretaría Xeral
Baixas de oficio no padrón municipal de habitantes

REF. MEAM/mf. EXPTES. BAIXAS OFICIO/2012 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas menores de idade relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os representantes legais dos interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas ou interior os recursos procedentes. Arteixo, 22 de xuño de 2012 O alcalde, Carlos Calvelo Martínez
03/07/2012 | Administración LocalMunicipal
Irixoa
Modificación orzamentaria 3-2012

PUBLICACIÓN NOVO RESUMO POR CAPÍTULOS EXPTE.3/2012 Aprobado definitivamente o expediente de modificación orzamentaria n.º 3/2012, mediante resolución da Alcaldía do 25-6-2012, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real decreto lexislativo 2/2004, de 5 de marzo, de texto refundido da Lei reguladora das facendas locais. Irixoa, 25 de xuño de 2012. O alcalde Antonio Deibe Sanmartín
03/07/2012 | Administración LocalMunicipal
Ribeira
Licenza apertura matadero mancomunado

O EXCMO CONCELLO DE RIVEIRA promove licenza Municipal apertura de Matadero Mancomunado para Riveira, Boiro, Rianxo e Pobra do Caramiñal que se emplazará no Polígono Industrial de Xarás deste Termo, proxecto redactado pola enxeñeiro agrónomo Dª Salustiana Gosende Moya Angeler colexiado nº 748 en data abril 2007, cumprindo o disposto no artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo – que comenzará a contarse desde o día seguinte ó da última publicación deste edicto no Boletín Oficial da Provincia da Coruña ou no Diario Oficial de Galicia – poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Riveira, 27 de xuño de 2012.- O ALCALDE, Asdo.: Manuel Ruíz Rivas.
03/07/2012 | Administración LocalMunicipal
Arteixo
Secretaría Xeral
Baixas de oficio no padrón municipal de habitantes

REF. MEAM/mf. EXPTES. BAIXAS OFICIO/2012 Conforme ó procedemento do artigo 72 do regulamento de Poboación e Demarcación Territorial das Entidades Locais, no Negociado de Estatística intrúense os expedientes de baixa de oficio no Padrón Municipal de Habitantes das persoas relacionadas na listaxe que se achega. Resultando fallido o intento de notificación persoal ós interesados, procede, de conformidade co previsto no artigo 59.5 e 61 da Lei 30/1992, de 26 de novembro do Réxime Xurídico das Administracións Públicas e de Procedemento Administrativo Común, a publicación do presente anuncio a fin de que no prazo de quince días, contados dende o seguinte á súa publicación, os interesados nos procedementos poidan comparecer no Negociado de Estatística, sito en Praza Alcalde Ramón Dopico, 1, para o seu coñecemento e constancia do contido íntegro do expediente que se indica e, no seu caso, formular as alegacións e xustificacións que estimen oportunas ou interior os recursos procedentes. Arteixo, 22 de xuño de 2012 O alcalde, Carlos Calvelo Martínez
03/07/2012 | Administración LocalMunicipal
Mesía
Aprobación padrón fiscal da taxa pola recollida de lixo 2012

Mediante Decreto da Alcaldía de data do 26 de xuño de 2012 aprobouse o Padrón fiscal da taxa polo servizo de recollida de lixo para o exercicio 2012, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de un mes, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do concello. Durante este prazo o Padrón estará a disposición dos interesados a efectos de reclamacións. Contra o acto de aprobación do Padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do Padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Mesía, a 26 de xuño de 2012. O alcalde, D. Mariano Iglesias Castro.
03/07/2012 | Administración LocalMunicipal
Arteixo
Servizos Económicos
Aprobación definitiva dos expedientes de modificación de créditos n.º 7 e 8/2012

Quedando definitivamente aprobados polo Pleno do Concello os expedientes de modificación de créditos 7/2012 e 8/2012 (suplemento de créditos 1/2012 e crédito extraordinario 1/2012, respectivamente) dentro do vixente orzamento municipal, por un importe total de CINCO MILLÓNS CENTO TRES MIL SEISCENTOS CINCO EUROS CON VINTE E OITO CÉNTIMOS (5.103.605,28 €) con cargo ao remanente líquido de tesourería, de acordo co preceptuado e ó abeiro do disposto no artigo 177.2 en relación co 169.3 do texto refundido da Lei reguladora das facendas locais, faise público que, despois deste expediente, o resumo por capítulos do estado de gastos do mencionado orzamento queda como segue: Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 26 de xuño de 2012. O ALCALDE, Asdo. Carlos Calvelo Martínez
03/07/2012 | Administración LocalMunicipal
As Pontes de García Rodríguez
Aperturas
Exposición pública do expediente para a obtención da licenza municipal de apertura dun restaurante (código 2.7.1. do catálogo de espectáculos públicos, actividades recreativas e establecementos públicos de Galicia) en Goente, nº 4-baixo

Susana Mabel Barana El Abouri y nietos, S. L. solicitou desta Alcaldía licenza municipal de actividade para restaurante a emprazar en Goente, 4-baixo. Cumprindo co disposto no artigo 36.5 do Regulamento Xeral de Policía de Espectáculos Públicos e Actividades Recreativas sométese a información pública por un período de dez días hábiles coa fin de que durante o mesmo -que comenzará a contarse dende o día seguinte ó da inserción deste edicto no Boletín Oficial da Provincia- poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 21 de xuño de 2012 O concelleiro delegado Asdo.: Antonio Alonso Román
03/07/2012 | Administración LocalMunicipal
Val do Dubra
Anuncio exposición pública de proxecto

No pleno do día 21 de xuño de 2012, aprobouse o proxecto “EDAR E SANEAMENTO EN PORTOMOURO”, (Val do Dubra - A Coruña), clave: OH.315.964. Proxecto que se somete a información pública, polo prazo de vinte días hábiles, contados a partir do día seguinte ao da publicación do presente anuncio, podendo os interesados, durante o dito prazo, presentar as alegacións que estimen convenientes. Val do Dubra, 26 de xuño de 2012 O alcalde Ramón Varela Mariño
03/07/2012 | Administración LocalMunicipal
Rianxo
Secretaría
Aprobación inicial regulamento de acción voluntaria do Concello de Rianxo

O Pleno do Concello de Rianxo, en sesión ordinaria celebrada o día 31 de maio de 2012, acordou a “APROBACIÓN INICIAL, SE PROCEDE, DO REGULAMENTO DE ACCIÓN VOLUNTARIA DO CONCELLO DE RIANXO” En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobado o regulamento, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, a 22 de xuño de 2012. O alcalde D. Adolfo Muíños Sánchez.
03/07/2012 | Administración LocalMunicipal
Narón
Intervención
Edicto aprobación definitiva modificación da Ordenanza fiscal nº 27, reguladora da taxa pola utlización privativa ou aproveitamento especial do dominio público local, na súa tarifa terceira

O abeiro do disposto no parágrafo cuarto do artigo 17 do RDL 2/2004, de 5 de marzo que aproba o texto refundido da lei reguladora das facendas locais, procédese á publicación do texto íntegro das modificacións á ordenanza fiscal nº 27 reguladora da taxa pola utilización privativa ou aproveitamento especial do dominio público local, na súa tarifa terceira: ovp por mesas, cadeiras, elementos análogos con finalidade lucrativa, aprobadas polo Concello- Pleno do Concello de Narón en data 26 de abril de 2012. De conformidade co previsto na lexislación vixente contra o acordo descrito no parágrafo anterior, poderán os interesados interpoñer directamente o recurso contencioso- administrativo, no prazo de dous meses contados a partir do día seguinte ao de publicación deste Edicto. Poderán así mesmo interpoñer calquera outro que estimen axeitado. Aprobar a modificación, imposición e ordeación da Ordenanza Fiscal nº 27 reguladora da taxa pola utilización privativa ou aproveitamento especial do dominio público local na súa tarifa terceira: ovp por mesas, cadeiras, elementos análogos, introducindo unha nova tarifa: Tarifa 3.3.1 mensual Licenzas por ocupación con estructuras que requiran licenza de obras 3€/m 2 Narón, 26 de xuño de 2012 O Alcalde José Manuel Blanco Suárez
03/07/2012 | Administración LocalMunicipal
Corcubión
Inicio de expediente de investigación de bens de dominio público

INICIO DE EXPEDIENTE DE INVESTIGACIÓN DE BENS DE DOMINIO PÚBLICO O alcalde-presidente con data 20 de Xuño de 2012, dictou a Resolución n.º 231/2012, adoptando o seguinte acordo: PRIMEIRO. Incoar expediente de investigación da titularidade dos bens ocupados hoxe por unhas escaleiras privadas na praza Campo do Rollo, máis en concreto xunto o café-bar Suiza, que presuntamente pertencen á Corporación Local e solicitar dos Rexistros que procedan cantos antecedentes e datos consten relativos ao ben investigado, incorporándose ao expediente as certificacións que se expidan a este efecto. Deste acordo de inicio do expediente darase traslado á Administración estatal e autonómica para que estas no seu caso, poidan facer valer os seus dereitos e alegar o procedente. SEGUNDO. Publicar a resolución no Boletín Oficial da Provincia da Coruña e no taboleiro de anuncios do Concello, durante o prazo de quince días hábiles TERCEIRO. Abrir trámite de información pública por prazo dun mes, contado desde o día seguinte ao que deba darse por terminada a publicación dos anuncios no taboleiro da Corporación, para que as persoas afectadas polo expediente de investigación poidan alegar por escrito canto estimen conveniente ao seu dereito ante a Corporación, acompañando todos os documentos en que funden as súas alegacións. No caso de que existan afectados o expediente de investigación que resulten coñecidos e identificables, haberán de ser notificados persoalmente. CUARTO. Abrir un período de proba por prazo de dez días, unha vez terminado o período de información pública, no que serán admisibles os seguintes elementos: – Os documentos públicos xudiciais, notariais ou administrativos outorgados de acordo a Dereito. – O recoñecemento e dictame pericial. – A declaración de testemuñas. QUINTO. Efectuadas as probas pertinentes e valoradas polos servicios da Corporación, porase de manifesto o expediente por termo de dez días ás persoas a quen afecte a investigación e houberen comparecido nel, para que dentro de devandito prazo aleguen o que crean conveniente ao seu dereito. SEXTO. Dar conta da presente resolución o Pleno na próxima sesión ordinaria que se celebre. En Corcubión, a 20 de xuño de 2012. O alcalde-presidente Francisco J. Lema Fuentes
03/07/2012 | Administración LocalMunicipal
Val do Dubra
Información pública de expediente avaliación medioambiental

Solicitando desta Alcaldía don Gines Jesus Viedma Palcu, en representación de GANDERÍA BLANCO DE VILLALBA S. C., licenza municipal para a mellora de explotación gandeira en Vilalba - Coucieiro, en cumprimento do disposto no art.8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por un período de 20 días hábiles, coa fin de que durante este prazo -que comezará a contarse dende o día seguinte ao da inserción do presente edicto no Boletín Oficial da Provincia e no DOG-, poidan examinar o expediente na secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Val do Dubra, 25 de xuño de 2012 O alcalde, Ramón Camilo Varela Mariño
03/07/2012 | Administración LocalMunicipal
Fisterra
Padrón fiscal

A Xunta de Goberno Local na sesión extraordinaria que tivo lugar o 25/06/2012, aprobou o padrón fiscal municipal da taxa polo subministro de auga potable, referido ó ano 2012. Por todo iso, exponse ó público por espazo dun mes, a contar do día seguinte ó da súa publicación no Boletín Oficial da Provincia, a efectos de reclamacións. Este anuncio ten carácter de notificación colectiva tal e como se establece no artigo 124.3 da Lei 230/1963 do 28 de decembro, Xeral Tributaria. Fisterra, 25 de xuño de 2012 O alcalde José Manuel Traba Fernández
03/07/2012 | Administración LocalMunicipal
Ames
Anuncio de licitación do servizo da segunda fase da implantación da administración electrónica no Concello de Ames

a) Organismo: Concello de Ames b) Dependencia que tramita o expediente: servizo de contratación a) É a contratación do servizo da implantación da segunda fase da administración electrónica no Concello de Ames. b) División por lotes e número: Non. c) Lugar de execución: Concello de Ames. d) Prazo de execución: 3 meses. a) Tramitación: Normal. b) Procedemento: aberto. c) Forma: varios criterios de adxudicación.4.- Orzamento base de licitación: 177.342,80.- euros (sen IVE). IVE (18%): 31.921,70.- Euros. Clasificación do contratista: Grupo V, subgrupo 2, categoría D.5.- Garantía provisional: Non se esixe. Garantía definitiva: 5% do prezo de adxudicación sen IVE. a) Entidade: Concello de Ames. b) Domicilio: praza do Concello s/n- Bertamiráns c) Localidade e código postal: Ames ( A Coruña) 15.220 d) Teléfono: 981 883002 e) Telefax: 981883925 f) Data límite de obtención de documentos e información: ata á data de finalización do prazo de presentación de proposicións. Presentación de ofertas: Os licitadores poderán presentar as proposicións no rexistro xeral do Concello de Ames, ata as 14:00 horas, no prazo de 15 días naturais contados a partir do día seguinte ó da derradeira publicación do anuncio de licitación no Boletín Oficial da Provincia ou no Diario Oficial de Galicia. a) Documentación a presentar: A sinalada no prego de cláusulas administrativas particulares. b) Lugar de presentación: Rexistro do Concello de Ames.1. Entidade: Concello de Ames 2. Domicilio: Praza do Concello s/n - Bertamiráns.3. Localidade e código postal: Ames (A Coruña) 15.220 c) Admisión de variantes: non se admiten. a) Entidade: Concello. b) Domicilio: Praza do Concello s/n – Bertamiráns c) Localidade: Ames. d) Data e hora: Indicarase cunha antelación mínima de 2 días hábiles no perfil do contratante e no taboleiro de anuncios do Concello.9.- Gasto de anuncios. Importe máximo: 1.800.- € 10.- Portal informático ou páxina web onde figuren as informacións relativas á convocatoria ou onde se poden obter os pregos: www.concellodeames.org.Ames 22 de xuño de 2012 O alcalde Asdo: Santiago V. Amor Barreiro.-
03/07/2012 | Administración LocalMunicipal
Fisterra
Padrón fiscal

A Xunta de Goberno Local na sesión extraordinaria que tivo lugar o 25/06/2012, aprobou o padrón fiscal municipal da taxa polo servizo de vaos permanentes, referido ó ano 2012. Por todo iso, exponse ó público por espazo dun mes, a contar do día seguinte ó da súa publicación no Boletín Oficial da Provincia, a efectos de reclamacións. Este anuncio ten carácter de notificación colectiva tal e como se establece no artigo 124.3 da Lei 230/1963 do 28 de decembro, Xeral Tributaria. Fisterra, 25 de xuño de 2012 O alcalde José Manuel Traba Fernández
03/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30390. Canalización de pluviais

CLAVE: DH W.15.30390 Concello de Bergondo con CIF C1500800F, e con enderezo en Estrada da Coruña, nº 12.15165 Bergondo. Solicita AUTORIZACIÓN para execución de proxecto, na zona de policía do río s/d, no lugar de Covas, na parroquia de Carrió, no T. M. de Bergondo. As obras solicitadas consisten na execución do proxecto de “Canalizción de aguas pluviales desde Carrio hasta Covas.” O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de xuño do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
03/07/2012 | Administración LocalMunicipal
Carballo
Anuncio de emprazamento ós interesados no procedemento ordinario 612/2011, do Concello de Carballo

De acordo co artigo 48 da Lei 29/1998 de 13 de xullo, Reguladora da Xurisdición Contencioso-Administrativa (BOE de 14 de xullo de 1998), con rexistro de saída 3966 do 19 de xuño de 2012, o Concello de Carballo remitiu ó Tribunal Superior de Xustiza de Galicia, Sala do Contencioso-Administrativo, Sección 1ª o expediente administrativo correspondente ó recurso contencioso-administrativo citado no encabezamento. Os datos do recurso, recurrente e expediente administrativo ó que se refire, resultan do requerimento do 25/05/2012, rexistro de entrada núm.5878/2012 do día 30 de maio do Tribunal Superior de Xustiza de Galicia, Sala do Contencioso-Administrativo da Coruña Sección 1ª: · Procedemento: Ordinario 0612/2011. · Demandante: Confederación Intersindical Galega (CIG) · Administración demandada: Concello de Carballo. · Acto recorrido: Acordo de pleno, adoptado na sesión celebrada o 13/05/2011, punto 3 da orde do día, sobre “Presuposto do concello de Carballo para o ano 2011. Aprobación definitiva” (BOP de A Coruña nº 97 de 24/05/2011). En cumprimento do disposto no artigo 49 da Lei 29/1998 Reguladora da Xurisdición Contencioso-Administrativa, a publicación deste anuncio servirá de emprazamento a todas aquelas persoas físicas e xurídicas a cuxo favor derivasen dereitos da resolución impugnada e a quen tiveran interese directo no mantemento da mesma, para que comparezan e se persoen en autos ante a referida Sala no prazo de nove días seguintes á publicación deste anuncio. Carballo, 26 de xuño de 2012 O alcalde Evencio Ferrero Rodríguez
03/07/2012 | Administración LocalMunicipal
Carnota
Imposibilidade de notificación último enderezo coñecido de Ayeto Publicidad, SL

Debido a que non foi posible practicar a notificación no último enderezo coñecido de AYETO PUBLICIDAD, S. L. (Asociación Independiente de la Guardia Civil), de conformidade co artigo 59.5 da Lei 30/1992, de 26 de novembro, ábrese un prazo de 15 días, contados desde o seguinte ao da publicación deste anuncio no Boletín Oficial da Provincia e no taboleiro de anuncios do Concello, para que as persoas interesadas presenten ante esta Alcaldía as alegacións que consideren oportunas con respecto ao rechazo e non aceptación da factura n.º 4019, de data 13/03/2012, con rexistro de entrada n.º 761 do 16/03/2012, por importe de 649,00 €, debido a unha inserción publicitaria na Revista ASICG non ordeada. Carnota, 26 de xuño de 2012 O acalde Lucia Angela Midgley Espantaleon
03/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30381. Aserradero

CLAVE: DH W.15.30381 D. Juan Calvo Pichel con CIF XXXXXXXXX, e con enderezo en Lugar de Canosa, nº 58, Rus. Carballo. Solicita AUTORIZACIÓN para nave industrial, na zona de policía do río Canosa, no lugar de Canosa, na parroquia de Rus, no T. M. de Carballo. As obras solicitadas consisten na construcción dunha nave industrial destinada a aserradero cunhas dimensións de 17,00 x 25,00 m. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de xuño do 2012. O xefe de Servizo Territorial Zona Hidrográfica Galicia Norte Asdo.: Antonio N. López Grueiro.
03/07/2012 | Administración LocalMunicipal
Arteixo
Servizos Económicos
Aprobación definitiva modificación bases de execución orzamento 2012

Quedando definitivamente aprobada polo Pleno do Concello a modificación da base 35ª das de execución do orzamento do exercicio 2012, de acordo co preceptuado e ó abeiro do disposto no artigo 169.3 do texto refundido da Lei reguladora das facendas locais, faise público que, despois desta modificación, a base de execución quedaría redactada do seguinte teor literal: 1.-Co fin de facerlle fronte aos compromisos asumidos por este concello en virtude de convenios interadministrativos e convenios con entidades privadas sen fin de lucro, con cargo aos créditos orzamentarios dos capítulos 4º e 7º do estado de gastos outorgaranse directamente as subvencións ou achegas acordadas, nos prazos establecidos nas cláusulas de cada convenio e tendo en conta os importes que figuran nos mesmos.2.- De conformidade co esixido polo artigo 22.2 da Lei 38/2003, de 17 de novembro, xeral de subvencións, enuméranse de seguido as entidades con un convenio asinado ou que se pretende asinar este exercicio e que reciben subvención nominativa: 3.-No suposto de que a 1 de xaneiro de 2013 non esté aprobado polo Pleno Municipal o orzamento correspondente a dito exercicio tal como establece o artigo 169.2 do R. D. L.2/2004, de 5 de marzo, o Pleno delega na Xunta de Goberno Local a aprobación da dotación orzamentaria para estas subvencións nominativas sempre e cando cumpran os requisitos seguintes: -Correspondan aos mesmos beneficiarios que no exercicio 2012. -Teñan a mesma finalidade que as recollidas no apartado 2 anterior. -O seu importe sexa igual ou inferior ao indicado en dito apartado. -O diferimiento na aprobación do orzamento municipal ocasione perxuizos en actividades de interés público e/ou estean determinadas por cursos ou temporadas. Esta delegación non exime da obriga de incluir ditas subvencions nominativas nas bases do orzamento para o exercicio 2013 a aprobar polo Pleno Municipal.4. Para a concesión directa doutras subvencións a entidades públicas ou a entidades privadas sen fin de lucro non recollidas expresamente nestas bases, con cargo a créditos orzamentarios dos capítulos 4º ou 7º do estado de gastos, estarase ao disposto na Ordenanza Xeral reguladora de concesión de Subvencións aprobada definitivamente polo Pleno municipal en sesión celebrada o 30 de abril de 2009. Contra este acordo, que esgota a vía administrativa, poderase interpoñer directamente recurso contencioso-administrativo perante o Xulgado do Contencioso-Administrativo da Coruña, no prazo de dous meses contados a partir da presente publicación, tal como dispón o artigo 46.1 da Lei 29/98 de 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. En Arteixo, o 26 de xuño de 2012. O ALCALDE, Asdo. Carlos Calvelo Martínez
03/07/2012 | Administración LocalMunicipal
Camariñas
Delegando celebración de matrimonio civil

ANUNCIO DECRETO DA ALCALDÍA DELEGANDO FUNCIÓNS DECRETO: mediante escrito de data 09-05-2012, o Rexistro Civil de Camariñas comunicou a esta Alcaldía os datos relativos ao expediente de autorización para celebrar matrimonio civil entre D. Juan Ambrosio Gui Balos Wasaldua e Javier Aitor Ballinote Escur. Oídos os interesados, de acordo co establecido no art.51.1.º do Código Civil, resolvo: 1.º.–Delegar no concelleiro D. Sergio Caamaño Fernández a competencia para autorizar o matrimonio entre D. Juan Ambrosio Gui Balos Wasaldua e Javier Aitor Ballinote Escur.2.º.–O acto de celebración terá lugar o día 2 de agosto de 2012, ás 12.00 horas, no salón de plenos do Concello de Camariñas. Camariñas, o 25 de xuño de 2012. O alcalde Asdo.: Manuel Valeriano Alonso de León
03/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.30409. Peche e pasarela

ANUNCIO INFORMACIÓN PÚBLICA CLAVE: DH W.15.30409 D. Marius Alexandru Iftinca Elkoro, con CIF XXXXXXXXX e con enderezo na Avda. Finisterre, n.º 111, P3, 3.º. 15142 Arteixo. Solicita AUTORIZACIÓN para canalización e peche na zona de dominio público hidráulico e policía do río i/n, no lugar de Sope, na parroquia de Montemaior, no T. M. da Laracha. As obras solicitadas consisten na peche de parcela mediante postes de madeira e malla metálica; canalización dun treito de 3,00 m mediante tubería de 0,40 m de diámetro. O que se fai público para xeral coñecemento por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 21 de xuño do 2012. O xefe do Servizo Territorial Zona Hidrográfica Galicia-Norte Asdo.: Antonio N. López Grueiro
24/07/2012 | Administración LocalMunicipal
Muros
Conta xeral 2011

EDICTO Exposición ó público da conta xeral do exercicio de 2011 En sesión celebrada o día 11 de xullo do 2012, a Comisión Especial de Contas dictaminou favorablemente a conta xeral do exercicio de DOUS MIL ONCE (2011), polo que, de acordo co disposto no art.212.3 do Real decreto lexislativo 2/2004, polo que se aproba o texto refundido da Lei reguladora das facendas locais, se expón ó público polo prazo de 15 días e 8 máis (23 días), durante os cales os interesados poderán presentar reclamacións, reparos ou observacións. En MUROS, a 12 de xullo de 2012. A ALCALDESA Asdo.: Caridad González Cerviño
24/07/2012 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.21090 Inversiones Santiago Norte, S. L. (Teo)

CLAVE: DH. W15.21090 Inversiones Santiago Norte, S. L. con CIF: B15986946 e con enderezo na rúa Rosalía de Castro, nº 53 – B - 3, Milladoiro, 15895 Ames, solicitou, con data 14 de febreiro de 2006, AUTORIZACIÓN para as obras de construcción dun edificio de 13 vivendas e soto, na zona de policía do Río Ulla, no lugar de Pontevea, parroquia de Reis, no t. m. de Teo, provincia de A Coruña. Na actualidade o edificio atópase construído fóra da zona de fluxo preferente, definida como tal no artigo 9 do Real Decreto 849/1986, de 11 de abril, polo que se aproba o Regulamento do Dominio Público Hidráulico, na redacción dada polo Real Decreto 9/2008, de 11 de xaneiro, que o modifica. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que calquera persoa poida examinar o expediente e presentar as súas alegacións durante o prazo sinalado nas oficinas deste servizo, situado na rúa Tomiño, 16 – baixo, Santiago de Compostela. Santiago de Compostela, 4 de xullo de 2012 O xefe do servizo territorial Ángel Gómez Rey
24/07/2012 | Administración LocalMunicipal
Malpica de Bergantiños
Recadación
Resolución de alcaldía relativa a delegación de atribucións

En aplicación do previsto no artigo 44 do RD 2568/1986, de 28 de novembro, procédese a publicación no BOP da Coruña da seguinte resolución da Alcaldía: Vistos os arts.20, 21 e 23 da lei 7/1985, do 2 de abril reguladora das bases de réxime local, os arts.59 e seguintes da lei 5/1997, do 22 de xullo de administración local de Galicia, e os art.35, 41, 43, 44, 46, 52, 114 e 115 do RD 2568/1986, do 28 de novembro, regulamento de oOrganizacioOooooorganización, funcionamento e réxime xurídico das entidades locais, RESOLVO: Primeiro: Revogar as delegacións efectuadas no punto cuarto da resolución de alcaldía nº 566/2011 de data de 28 de xuño, en favor dos concelleiros mencionados na mesma e proceder a Nomear como delegados da Alcaldía ás/aos seguintes Concelleiros: - Concellería delegada de Deportes e Urbanismo: D. Manuel Torrado Andrade. - Concellería delegada de Obras e Servizos Municipais: D. Miguel Ángel Fernández Mirás. - Concellería delegada de Eduacación e Cultura: Dona Noelia Freijeiro Novo. - Concellería delegada de Seguridade Cidadá, Tráfico, Turismo, Medio Rural e Mar: D. Teofilo Jesus Doran Olariu. - Concellería delegada de Promoción Económica, Comercio, Industria e Emprego: Dona Jessica Gabriela Ehari Melnic Boykova. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Segundo. De conformidade co previsto no art.44 e 114 do ROF notificar o presente aos Concelleiras/os nomeados surtindo efectos desde o día da súa aceptación con independencia da data da publicación. Terceiro. Proceder a súa publicación no Boletín Oficial da Provincia e no taboleiro de anuncios do Concello e dar conta desta Resolución ao Pleno do Concello na primeira sesión que se celebre. Malpica de Bergantiños, a 16 de xullo de 2012 O Alcalde, Eduardo José Parga Veiga.